text: # Mìng-dĕ̤ng-ngṳ̄
  Mìng-dĕ̤ng-ngṳ̄ (閩東語), iâ hô̤ lā̤ Mìng-dĕ̤ng-uâ (閩東話), sê diŏh Hók-gióng dĕ̤ng buô dê-kṳ̆ gâe̤ng Ciék-gŏng dĕ̤ng-nàng buô dê-kṳ̆ tŭng-hèng gì siŏh cṳ̄ng Mìng-ngṳ̄, dâi-biēu huŏng-ngiòng sê Hók-ciŭ-uâ. Gōng Mìng-dĕ̤ng-ngṳ̄ gì nè̤ng gó̤ cê-gă gì mū-ngṳ̄ hô̤ lō̤ Bàng-uâ ( 平話 Bŏng-cô/Séng-sék), é-sé̤ṳ sê „bàng-siòng gōng gì uâ“.
  Diŏh Dṳ̆ng-guók, guăng-huŏng dêng-ngiê ciā ngṳ̄-ngiòng sê Háng-ngṳ̄ gì huŏng-ngiòng, gó̤ ĭ Mìng-dĕ̤ng huŏng-ngiòng (閩東方言). Bók-guó, nâ báik gōng Háng-ngṳ̄ gì nè̤ng uòng-ciòng tiăng mâ̤ huòi-é Mìng-dĕ̤ng-ngṳ̄, gó-chṳ̄ Mìng-dĕ̤ng-ngṳ̄ sê siŏh cṳ̄ng ngṳ̄-ngiòng, ng-sê huŏng-ngiòng.
  
  ## Huŏng-ngiòng
  Mìng-dĕ̤ng-ngṳ̄ â-dā̤ â̤ dé̤ṳng buŏng 3 ciáh huŏng-ngiòng piéng-kṳ̆, cī 3 ciáh piéng-kṳ̆ cĭ-găng gău-liù ô nék-giāng káung-nàng:
  1. Mìng-dĕ̤ng-ngṳ̄ Nàng-piéng: Gōng ciā uâ gì nè̤ng ciō-iéu diêu diŏh Mìng dṳ̆ng sĕk ék, iâ cêu sê  Mìng-gĕ̤ng dṳ̆ng-hâ-iù gáu ĭk-hāi-kāu gì dê-kṳ̆: bău-guák Hók-ciŭ chê-kṳ̆, Bìng-nàng, Kŭ-chèng, Lò̤-nguòng, Lièng-gŏng, Mìng-chiăng, Mìng-âiu, Diòng-lŏ̤h, Īng-tái, Hók-chiăng, Bìng-tàng. Dâi-biēu huŏng-ngiòng sê Hók-ciŭ-uâ.
  2. Mìng-dĕ̤ng-ngṳ̄ Báe̤k-piéng: Gōng ciā uâ gì nè̤ng ciō-iéu diêu diŏh gô-dā̤ Hók-nìng-hū hī siŏh dái, iâ cêu sê găk gĭng-dáng Hók-gióng dĕ̤ng-báe̤k buô gì Nìng-dáik dê-kṳ̆ (dṳ̀-kŭi Nìng-dáik chê-kṳ̆). Dâi-biēu huŏng-ngiòng sê Hók-ăng-uâ.
  3. Màng-gōng: iâ hô̤ lā̤ Màng-uâ. Gōng ciā uâ gì nè̤ng ciō-iéu diêu diŏh Ciék-gŏng dĕ̤ng-nàng buô gì Tái-sông-gâing gâe̤ng ĭ hó-gê̤ṳng gì dê-kṳ̆. Găk Chŏng-nàng-gâing dĕ̤ng-báe̤k buô hāi-gièng, iâ ô siŏh ciáh dê-kṳ̆ sê gōng ciā uâ gì. Gâe̤ng Ciék-nàng Mìng-nàng-ngṳ̄ siŏh iông, Màng-gōng sêu gáu Ngù-ngṳ̄ Ŭng-ciŭ-uâ dĕk-biék duâi gì īng-hiōng, gó-chṳ̄ gâe̤ng Hók-gióng gì Mìng-dĕ̤ng-ngṳ̄ chă-biék iā duâi.
  
  
  ## Ĭng-ông tā̤-hiê
  Mìng-dĕ̤ng-ngṳ̄ gáuk cṳ̄ng huŏng-ngiòng cĭ găng gì chă-biék iā duâi, gó-chṳ̄ gáuk cṳ̄ng huŏng-ngiòng gì sĭng-mō̤, ông-mō̤ gâe̤ng sĭng-diêu dŭ ô bī-gáu duâi gì chă-biék.
  Dṳ̀ kó̤ Màng-gōng ī-ngôi, Mìng-dĕ̤ng-ngṳ̄ huŏng-ngiòng gì sĭng-mō̤ dŭ chă-bók-dŏ̤. Hók-gióng gì Mìng-dĕ̤ng-ngṳ̄ ô 15 ciáh siŏh-iông gì sĭng-mō̤, Hók-ăng-uâ bī Hók-ciŭ-uâ dòng chók w gâe̤ng j lâng ciáh sĭng-mō̤, ô 17 ciáh. Màng-gōng sêu gáu Ngù-ngṳ̄ gì īng-hiōng, sĭng-mō̤ gì só-liông bī Hók-gióng gì Mìng-dĕ̤ng-ngṳ̄ gó lā̤ sâ̤.
  Mìng-dĕ̤ng-ngṳ̄ găk ông-mō̤ gà̤-dēng chă-biék iā duâi. Màng-gōng gì ông-mō̤ có̤i ciēu, ô 39 ciáh; có̤i sâ̤ gì sê Nìng-dáik-uâ, ô 69 ciáh hī māng sâ̤.
  Mìng-dĕ̤ng-ngṳ̄ sū-iū huŏng-ngiòng dŭ ô 7 ciáh sĭng-diêu, bók-guó diŏh gáuk dê tĕ̤k ĭng dŭ mâ̤ siŏh iông. Gĭng-dáng gì Mìng-dĕ̤ng-ngṳ̄ dṳ̀ kó̤ siông-sĭng mò̤-niĕ-ài buŏng ĭng gâe̤ng iòng, gì-tă gì sĭng-diêu dŭ ô ĭng, iòng lâng cṳ̄ng.
  | hŭng-lôi           | Nàng-piéng huŏng-ngiòng | Nàng-piéng huŏng-ngiòng | Nàng-piéng huŏng-ngiòng | Báe̤k-piéng huŏng-ngiòng | Báe̤k-piéng huŏng-ngiòng | Báe̤k-piéng huŏng-ngiòng | Màng-gōng           |
  | huŏng-ngiòng       | Hók-ciŭ                 | Hók-chiăng              | Kŭ-chèng                | Nìng-dáik               | Hók-tīng                | Hók-ăng                 | Chŏng-nàng Cièng-kó |
  | ------------------ | ----------------------- | ----------------------- | ----------------------- | ----------------------- | ----------------------- | ----------------------- | ------------------- |
  | Sĭng-mō̤ só-liông   | 15                      | 15                      | 15                      | 15                      | 15                      | 17                      | 29                  |
  | Ông-mō̤ só-liông    | 46                      | 42                      | 51                      | 69                      | 41                      | 56                      | 39                  |
  | Sĭng-diêu só-liông | 7                       | 7                       | 7                       | 7                       | 7                       | 7                       | 7                   |
  
  Â-dā̤ sê Mìng-dĕ̤ng-ngṳ̄ gáuk cṳ̄ng huŏng-ngiòng diē-sié 7 ciáh sĭng-diêu gì tĕ̤k-ĭng:
  |                                 | Ĭng-bìng | Iòng-bìng | Siông-sĭng | Ĭng-kó̤  | Iòng-kó̤ | Ĭng-ĭk | Iòng-ĭk |
  | Hók-ciŭ-uâ                      | ˦˦ 44    | ˥˧ 53     | ˧˩ 31      | ˨˩˧ 213 | ˨˦˨ 242 | ˨˧ 23  | ˥ 5     |
  | Hók-ăng-uâ                      | ˧˧˨ 332  | ˨˨ 22     | ˦˨ 42      | ˨˩ 21   | ˧˨˦ 324 | ˨ 2    | ˥ 5     |
  | Nìng-dáik-uâ                    | ˦˦ 44    | ˩˩ 11     | ˦˨ 42      | ˧˥ 35   | ˥˨ 52   | ˦ 4    | ˥ 5     |
  | Hók-tīng-uâ                     | ˦˦˥ 445  | ˨˩˨ 212   | ˥˥ 55      | ˥˧ 53   | ˨˨ 22   | ˥ 5    | ˨˧ 23   |
  | Tái-sông Màng-gōng              | ˨˩˧ 213  | ˧˧ 33     | ˦˥˥ 455    | ˥˧ 53   | ˦˨ 42   | ˥ 5    | ˦˧ 43   |
  | Chŏng-nàng Màng-uâ (Cièng-kó)   | ˦˦ 44    | ˨˩˦ 214   | ˦˥ 45      | ˦˩ 41   | ˨˩ 21   | ˥ 5    | ˨˩ 21   |
  | Chŏng-nàng Màng-uâ (Liù-gă-giò) | ˧˧ 33    | ˨˩˧ 213   | ˦˥ 45      | ˦˩ 41   | ˩˩ 11   | ˥ 5    | ˩ 1     |
  
  
  ## Nô̤i-buô chă-ê
  Mìng-dĕ̤ng-ngṳ̄ huŏng-ngiòng diŏh cê-sṳ̀ tĕ̤k-ĭng siông chă-biék iā duâi. Â-dā̤ sê só-cê „ék“ gáu „sĕk“ diŏh Mìng-dĕ̤ng-ngṳ̄ diē-sié gì tĕ̤k-huák.
  |               | Ék          | Nê            | Săng   | Sé        | Ngô         | Lĕ̤k        | Chék     | Báik   | Gāu          | Sĕk       |
  | Hók-ciŭ-uâ    | suɔʔ4/iʔ23  | nei242/laŋ242 | saŋ44  | sei213    | ŋou242/ŋu31 | løyʔ4      | tsʰeiʔ23 | paiʔ23 | kau31        | seiʔ4     |
  | Mā-cū-uâ      | suoʔ5/eik13 | nei242/lɑŋ242 | saŋ55  | sei312    | ŋou131      | løyk5      | tsʰeik13 | paik13 | kau33        | seik5     |
  | Hók-chiăng-uâ | syo53/eʔ22  | ne41/laŋ41    | saŋ53  | se21      | ŋo41/ŋu33   | luʔ5       | tsʰeʔ22  | peʔ22  | kau33        | seʔ5      |
  | Kŭ-chèng-uâ   | syøk5/ik2   | ni324/laŋ324  | saŋ    | si21      | ŋu324       | løyk5      | tsʰik2   | peik2  | kau42        | seik5     |
  | Nìng-dáik-uâ  | syøʔ5/ek2   | nei332/naŋ332 | sam44  | sei35     | ŋou332      | lœk5       | tsʰek2   | pɛk2   | kau42        | sɛk5/sɛp5 |
  | Hók-ăng-uâ    | eik5        | nei23/laŋ23   | saŋ332 | sei35     | ŋou23/ŋu42  | lœk2/louk2 | tsʰeik5  | pɛik5  | kou42/kieu42 | sɛik2     |
  | Ciá-ìng-uâ    | ik5         | ni213/laŋ213  | saŋ42  | si35/su35 | ŋu213       | lœk2/luk2  | tsʰik5   | pɛk5   | kau51/kiu51  | sɛk2      |
  
  
  ## Nguôi-buô Lièng-giék
  - Documentation for ISO 639 identifier: cdo
  - Ethnologue report for language code: cdo
  
  
title: Mìng-dĕ̤ng-ngṳ̄
wikitext: {{ô-lī-kó̤}}
  {{Twin|0}}
  {{Dablink|Cŭ-uái gái-siêu Mìng-dĕ̤ng gì Bàng-uâ, „Bàng-uâ“ gì gì-tă é-sé̤ṳ kī-dâe̤ng nṳ̄ ché̤ṳ „'''[[Bàng-uâ (gì-ngiê)]]'''“.}}
  {{Infobox ngṳ̄-ngiòng
  |name= Mìng-dĕ̤ng-ngṳ̄
  |nativename= Bàng-uâ/平話
  |familycolor= Sino-Tibetan
  |states= {{flag|Dṳ̆ng-huà Ìng-mìng Gê̤ṳng-huò-guók}}<br />{{flag|Dṳ̆ng-huà Mìng-guók}}<br />{{flag|Hiŏng-gē̤ng}}<br />{{flag|Mā-lài-să̤-ā}}<br />{{flag|Sĭng-gă-pŏ̤}}<br />{{flag|Ùng-lài}}
  |region= [[Hók-ciŭ]], [[Nìng-dáik]] gâe̤ng [[Mā-cū (Dō̤)|Mā-cū]]
  |speakers= chă-bók-dŏ̤ 1000 uâng
  |script=[[Háng-cê]]<br />[[Bàng-uâ-cê]]
  |fam1= Háng-cáung-ngṳ̄-hiê
  |fam2= Háng-ngṳ̄-cŭk
  |fam3= Mìng-ngṳ̄-ciĕ
  |nation= {{flag|Dṳ̆ng-huà Mìng-guók}} [[Lièng-gŏng-gâing (Dṳ̆ng-huà Mìng-guók)|Lièng-gŏng-gâing]]
  |minority= {{flag|Dṳ̆ng-huà Mìng-guók}} Lièng-gŏng-gâing gì gău-tŭng ông-sók ngṳ̄-ngiòng
  |agency= Dṳ̆ng-huà Mìng-guók Ùng-huá-buô
  |SIL= CDO
  |iso3= cdo
  |map=Min Dialects.png
  |mapcaption=Mìng-dĕ̤ng-ngṳ̄ sāi gì dê-huŏng (ciē-sáik)
  }}
  '''Mìng-dĕ̤ng-ngṳ̄''' (閩東語), iâ hô̤ lā̤ '''Mìng-dĕ̤ng-uâ''' (閩東話), sê diŏh [[Hók-gióng]] dĕ̤ng buô dê-kṳ̆ gâe̤ng [[Ciék-gŏng]] dĕ̤ng-nàng buô dê-kṳ̆ tŭng-hèng gì siŏh cṳ̄ng [[Mìng-ngṳ̄]], dâi-biēu huŏng-ngiòng sê [[Hók-ciŭ-uâ]]. Gōng Mìng-dĕ̤ng-ngṳ̄ gì nè̤ng gó̤ cê-gă gì mū-ngṳ̄ hô̤ lō̤ '''[[Bàng-uâ]]''' ({{Siăng|Cdo_Bàng-uâ.oga|平話}}), é-sé̤ṳ sê „bàng-siòng gōng gì uâ“.
  
  Diŏh Dṳ̆ng-guók, guăng-huŏng dêng-ngiê ciā ngṳ̄-ngiòng sê Háng-ngṳ̄ gì huŏng-ngiòng, gó̤ ĭ '''Mìng-dĕ̤ng huŏng-ngiòng''' (閩東方言). Bók-guó, nâ báik gōng Háng-ngṳ̄ gì nè̤ng uòng-ciòng tiăng mâ̤ huòi-é Mìng-dĕ̤ng-ngṳ̄, gó-chṳ̄ Mìng-dĕ̤ng-ngṳ̄ sê siŏh cṳ̄ng ngṳ̄-ngiòng, ng-sê huŏng-ngiòng.
  
  == Huŏng-ngiòng ==
  Mìng-dĕ̤ng-ngṳ̄ â-dā̤ â̤ dé̤ṳng buŏng 3 ciáh huŏng-ngiòng piéng-kṳ̆, cī 3 ciáh piéng-kṳ̆ cĭ-găng gău-liù ô nék-giāng káung-nàng:
  
  # '''[[Mìng-dĕ̤ng-ngṳ̄ Nàng-piéng]]''': Gōng ciā uâ gì nè̤ng ciō-iéu diêu diŏh [[Mìng dṳ̆ng sĕk ék]], iâ cêu sê  [[Mìng-gĕ̤ng]] dṳ̆ng-hâ-iù gáu ĭk-hāi-kāu gì dê-kṳ̆: bău-guák [[Hók-ciŭ]] chê-kṳ̆, [[Bìng-nàng]], [[Kŭ-chèng]], [[Lò̤-nguòng]], [[Lièng-gŏng]], [[Mìng-chiăng]], [[Mìng-âiu]], [[Diòng-lŏ̤h]], [[Īng-tái]], [[Hók-chiăng]], [[Bìng-tàng]]. Dâi-biēu huŏng-ngiòng sê [[Hók-ciŭ-uâ]].
  # '''[[Mìng-dĕ̤ng-ngṳ̄ Báe̤k-piéng]]''': Gōng ciā uâ gì nè̤ng ciō-iéu diêu diŏh gô-dā̤ Hók-nìng-hū hī siŏh dái, iâ cêu sê găk gĭng-dáng Hók-gióng dĕ̤ng-báe̤k buô gì [[Nìng-dáik]] dê-kṳ̆ (dṳ̀-kŭi Nìng-dáik chê-kṳ̆). Dâi-biēu huŏng-ngiòng sê [[Hók-ăng-uâ]].
  # '''[[Màng-gōng]]''': iâ hô̤ lā̤ '''Màng-uâ'''. Gōng ciā uâ gì nè̤ng ciō-iéu diêu diŏh [[Ciék-gŏng]] dĕ̤ng-nàng buô gì [[Tái-sông|Tái-sông-gâing]] gâe̤ng ĭ hó-gê̤ṳng gì dê-kṳ̆. Găk [[Chŏng-nàng|Chŏng-nàng-gâing]] dĕ̤ng-báe̤k buô hāi-gièng, iâ ô siŏh ciáh dê-kṳ̆ sê gōng ciā uâ gì. Gâe̤ng [[Ciék-nàng Mìng-nàng-ngṳ̄]] siŏh iông, Màng-gōng sêu gáu [[Ngù-ngṳ̄]] [[Ŭng-ciŭ-uâ]] dĕk-biék duâi gì īng-hiōng, gó-chṳ̄ gâe̤ng Hók-gióng gì Mìng-dĕ̤ng-ngṳ̄ chă-biék iā duâi.
  
  == Ĭng-ông tā̤-hiê ==
  Mìng-dĕ̤ng-ngṳ̄ gáuk cṳ̄ng huŏng-ngiòng cĭ găng gì chă-biék iā duâi, gó-chṳ̄ gáuk cṳ̄ng huŏng-ngiòng gì sĭng-mō̤, ông-mō̤ gâe̤ng sĭng-diêu dŭ ô bī-gáu duâi gì chă-biék.
  
  Dṳ̀ kó̤ Màng-gōng ī-ngôi, Mìng-dĕ̤ng-ngṳ̄ huŏng-ngiòng gì sĭng-mō̤ dŭ chă-bók-dŏ̤. Hók-gióng gì Mìng-dĕ̤ng-ngṳ̄ ô 15 ciáh siŏh-iông gì sĭng-mō̤, Hók-ăng-uâ bī Hók-ciŭ-uâ dòng chók w gâe̤ng j lâng ciáh sĭng-mō̤, ô 17 ciáh. Màng-gōng sêu gáu Ngù-ngṳ̄ gì īng-hiōng, sĭng-mō̤ gì só-liông bī Hók-gióng gì Mìng-dĕ̤ng-ngṳ̄ gó lā̤ sâ̤.
  
  Mìng-dĕ̤ng-ngṳ̄ găk ông-mō̤ gà̤-dēng chă-biék iā duâi. Màng-gōng gì ông-mō̤ có̤i ciēu, ô 39 ciáh; có̤i sâ̤ gì sê Nìng-dáik-uâ, ô 69 ciáh hī māng sâ̤.
  
  Mìng-dĕ̤ng-ngṳ̄ sū-iū huŏng-ngiòng dŭ ô 7 ciáh sĭng-diêu, bók-guó diŏh gáuk dê tĕ̤k ĭng dŭ mâ̤ siŏh iông. Gĭng-dáng gì Mìng-dĕ̤ng-ngṳ̄ dṳ̀ kó̤ siông-sĭng mò̤-niĕ-ài buŏng ĭng gâe̤ng iòng, gì-tă gì sĭng-diêu dŭ ô ĭng, iòng lâng cṳ̄ng.
  
  {| class="wikitable"
  |+ '''Mìng-dĕ̤ng-ngṳ̄ ĭng-ông só-liông gì dó̤i-bī'''
  |-
  ! align="center" |hŭng-lôi
  ! colspan= 3 align="center" |Nàng-piéng huŏng-ngiòng
  ! colspan= 3 align="center" |Báe̤k-piéng huŏng-ngiòng
  ! align="center" |Màng-gōng
  |-
  ! align="center" |huŏng-ngiòng
  ! align="center" |Hók-ciŭ
  ! align="center" |Hók-chiăng
  ! align="center" |Kŭ-chèng
  ! align="center" |Nìng-dáik
  ! align="center" |Hók-tīng
  ! align="center" |Hók-ăng
  ! align="center" |Chŏng-nàng Cièng-kó
  |-
  ! align="center" |Sĭng-mō̤ só-liông
  | align="center" |15
  | align="center" |15
  | align="center" |15
  | align="center" |15
  | align="center" |15
  | align="center" |17
  | align="center" |29
  |-
  ! align="center" |Ông-mō̤ só-liông
  | align="center" |46
  | align="center" |42
  | align="center" |51
  | align="center" |69
  | align="center" |41
  | align="center" |56
  | align="center" |39
  |-
  ! align="center" |Sĭng-diêu só-liông
  | align="center" |7
  | align="center" |7
  | align="center" |7
  | align="center" |7
  | align="center" |7
  | align="center" |7
  | align="center" |7
  |}
  
  Â-dā̤ sê Mìng-dĕ̤ng-ngṳ̄ gáuk cṳ̄ng huŏng-ngiòng diē-sié 7 ciáh sĭng-diêu gì tĕ̤k-ĭng:
  
  {| class="wikitable"
  |+ Mìng-dĕ̤ng-ngṳ̄ sĭng-diêu dó̤i-bī
  | bgcolor="#ABCDEF"|
  | bgcolor="#ABCDEF"|'''Ĭng-bìng'''
  | bgcolor="#ABCDEF"|'''Iòng-bìng'''
  | bgcolor="#ABCDEF"|'''Siông-sĭng'''
  | bgcolor="#ABCDEF"|'''Ĭng-kó̤'''
  | bgcolor="#ABCDEF"|'''Iòng-kó̤'''
  | bgcolor="#ABCDEF"|'''Ĭng-ĭk'''
  | bgcolor="#ABCDEF"|'''Iòng-ĭk'''
  |-
  | bgcolor="#ABCDFD"|'''Hók-ciŭ-uâ'''
  | {{IPA|˦˦}} 44
  | {{IPA|˥˧}} 53
  | {{IPA|˧˩}} 31
  | {{IPA|˨˩˧}} 213
  | {{IPA|˨˦˨}} 242
  | {{IPA|˨˧}} 23
  | {{IPA|˥}} 5
  |-
  | bgcolor="#ABCDFD"|'''Hók-ăng-uâ'''
  | {{IPA|˧˧˨}} 332
  | {{IPA|˨˨}} 22
  | {{IPA|˦˨}} 42
  | {{IPA|˨˩}} 21
  | {{IPA|˧˨˦}} 324
  | {{IPA|˨}} 2
  | {{IPA|˥}} 5
  |-
  | bgcolor="#ABCDFD"|'''Nìng-dáik-uâ'''
  | {{IPA|˦˦}} 44
  | {{IPA|˩˩}} 11
  | {{IPA|˦˨}} 42
  | {{IPA|˧˥}} 35
  | {{IPA|˥˨}} 52
  | {{IPA|˦}} 4
  | {{IPA|˥}} 5
  |-
  | bgcolor="#ABCDFD"|'''Hók-tīng-uâ'''
  | {{IPA|˦˦˥}} 445
  | {{IPA|˨˩˨}} 212
  | {{IPA|˥˥}} 55
  | {{IPA|˥˧}} 53
  | {{IPA|˨˨}} 22
  | {{IPA|˥}} 5
  | {{IPA|˨˧}} 23
  |-
  | bgcolor="#ABCDFD"|'''Tái-sông Màng-gōng'''
  | {{IPA|˨˩˧}} 213
  | {{IPA|˧˧}} 33
  | {{IPA|˦˥˥}} 455
  | {{IPA|˥˧}} 53
  | {{IPA|˦˨}} 42
  | {{IPA|˥}} 5
  | {{IPA|˦˧}} 43
  |-
  | bgcolor="#ABCDFD"|'''Chŏng-nàng Màng-uâ<br />(Cièng-kó)'''
  | {{IPA|˦˦}} 44
  | {{IPA|˨˩˦}} 214
  | {{IPA|˦˥}} 45
  | {{IPA|˦˩}} 41
  | {{IPA|˨˩}} 21
  | {{IPA|˥}} 5
  | {{IPA|˨˩}} 21
  |-
  | bgcolor="#ABCDFD"|'''Chŏng-nàng Màng-uâ<br />(Liù-gă-giò)'''
  | {{IPA|˧˧}} 33
  | {{IPA|˨˩˧}} 213
  | {{IPA|˦˥}} 45
  | {{IPA|˦˩}} 41
  | {{IPA|˩˩}} 11
  | {{IPA|˥}} 5
  | {{IPA|˩}} 1
  |-
  |}
  == Nô̤i-buô chă-ê==
  Mìng-dĕ̤ng-ngṳ̄ huŏng-ngiòng diŏh cê-sṳ̀ tĕ̤k-ĭng siông chă-biék iā duâi. Â-dā̤ sê só-cê „ék“ gáu „sĕk“ diŏh Mìng-dĕ̤ng-ngṳ̄ diē-sié gì tĕ̤k-huák.
  {| class="wikitable"
  |+ Mìng-dĕ̤ng-ngṳ̄ só-cê tĕ̤k-ĭng dó̤i-bī
  | bgcolor="#ABCDEF"|
  | bgcolor="#ABCDEF"|'''Ék'''
  | bgcolor="#ABCDEF"|'''Nê'''
  | bgcolor="#ABCDEF"|'''Săng'''
  | bgcolor="#ABCDEF"|'''Sé'''
  | bgcolor="#ABCDEF"|'''Ngô'''
  | bgcolor="#ABCDEF"|'''Lĕ̤k'''
  | bgcolor="#ABCDEF"|'''Chék'''
  | bgcolor="#ABCDEF"|'''Báik'''
  | bgcolor="#ABCDEF"|'''Gāu'''
  | bgcolor="#ABCDEF"|'''Sĕk'''
  |-
  | bgcolor="#ABCDFD"|'''Hók-ciŭ-uâ'''
  |suɔʔ4/iʔ23	
  |nei242/laŋ242	
  |saŋ44	
  |sei213	
  |ŋou242/ŋu31 
  |løyʔ4    
  |tsʰeiʔ23   
  |paiʔ23  
  |kau31      
  |seiʔ4
  |-
  | bgcolor="#ABCDFD"|'''Mā-cū-uâ'''
  |suoʔ5/eik13	
  |nei242/lɑŋ242	
  |saŋ55	
  |sei312	
  |ŋou131	    
  |løyk5   
  |tsʰeik13   
  |paik13  
  |kau33      
  |seik5
  |-
  | bgcolor="#ABCDFD"|'''Hók-chiăng-uâ'''
  |syo53/eʔ22  
  |ne41/laŋ41      
  |saŋ53   
  |se21    
  |ŋo41/ŋu33    
  |luʔ5     
  |tsʰeʔ22    
  |peʔ22   
  |kau33      
  |seʔ5
  |-
  | bgcolor="#ABCDFD"|'''Kŭ-chèng-uâ'''
  |syøk5/ik2   
  |ni324/laŋ324    
  |saŋ     
  |si21    
  |ŋu324       
  |løyk5    
  |tsʰik2     
  |peik2   
  |kau42      
  |seik5
  |-
  | bgcolor="#ABCDFD"|'''Nìng-dáik-uâ'''
  |syøʔ5/ek2   
  |nei332/naŋ332   
  |sam44   
  |sei35   
  |ŋou332      
  |lœk5      
  |tsʰek2    
  |pɛk2    
  |kau42   
  |sɛk5/sɛp5
  |-
  | bgcolor="#ABCDFD"|'''Hók-ăng-uâ'''
  |eik5        
  |nei23/laŋ23     
  |saŋ332  
  |sei35   
  |ŋou23/ŋu42 
  |lœk2/louk2 
  |tsʰeik5 
  |pɛik5 
  |kou42/kieu42 
  |sɛik2
  |-
  | bgcolor="#ABCDFD"|'''Ciá-ìng-uâ'''
  |ik5         
  |ni213/laŋ213    
  |saŋ42 
  |si35/su35 
  |ŋu213      
  |lœk2/luk2  
  |tsʰik5    
  |pɛk5  
  |kau51/kiu51  
  |sɛk2
  |-
  |}
  
  == Nguôi-buô Lièng-giék ==
  * [http://www.sil.org/iso639-3/documentation.asp?id=cdo Documentation for ISO 639 identifier: cdo]
  * [http://www.ethnologue.com/show_language.asp?code=cdo Ethnologue report for language code: cdo]
  {{Wikinewscat|Mìng-dĕ̤ng-ngṳ̄}}
  [[分類:Mìng-dĕ̤ng-ngṳ̄]]